Der er nu gået et døgn, siden de fem deltagere i TV2 Nords pælesidningskonkurrence for første gang satte sig på pælene, alle i håbet om at vinde præmien på 20.000 kroner. Og alle deltagerne har det godt - dog har alle ondt enten i bagdelen, i lårerne eller i ryggen. Men humøret er højt, og alle satser på at gå - eller rettere sidde - hele vejen. Målet er at sidde der i 48 timer. For at markere de første 24 timer blev de fem deltagere forkælet med en pose fredags-slik. Og den gave faldt i god jord hos alle.     Pælesidningskonkurrencen kan følges live her på siden, ligesom alle er velkomne til at komme forbi TV2 Nord i Aabybro for selv at hilse på deltagerne. Undervejs udfordres deltagerne med forskellige konkurrencer - næste konkurrence fredag er klokken 17.

Referat:
For første gang nogensinde sidder alle deltagere i TV2Nords pælesidningskonkurrence stadig på pælene efter hele 24 timer. Dermed har årets deltagere slået rekord.